Komisjoni määrus (EÜ) nr 215/96,

2. veebruar 1996,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 3009/95, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

on asjakohane, et siduva tariifiinformatsiooni saaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, [3] muudetud komisjoni määrusega (EMÜ) nr 2454/93 [4] artikli 12 lõike 6 sätetele kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määruse sätetele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriigi tolli poolt väljastatud siduvale tariifiinformatsioonile, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel tugineda veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 2. veebruar 1996

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 319, 30.12.1995, lk 1.

[3] EÜT L 302, 19.10.1992, lk 1.

[4] EÜT L 253, 11.10.1993, lk 1.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

1.Korvpallil põhineva pallimängu jaoks ettenähtud komplekttoode, mis koosneb järgmisest:metallrõngas, mille läbimõõt on väiksem kui 45 cm ja mille külge on kinnitatud põhjata võrk,uksele või seinale riputamiseks ettenähtud puittahvel, mille külge metallrõngas kinnitatakse. | 95039055 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1, 3.b ja 6 sätetega ning CN-koodide 9503, 950390 ja 95039055 sõnastusega. Nimetatud tooted ei ole spordivahendid rubriigi nr 9506 tähenduses eelkõige oma mõõtmete ja disainilahenduse tõttu. |

2.Korvpallil põhineva pallimängu jaoks ettenähtud komplekttoode, mis koosneb järgmisest:allpool kirjeldatud tooteid sisaldav ja ühtlasi seadme aluse ülesandeid täitev plastkest, mida saab raskuse andmiseks täita vee või liivaga,metallrõngas, mille läbimõõt on väiksem kui 45 cm ja mille külge on kinnitatud põhjata võrk,mitmevärvilise pealemaalitud motiiviga puittahvel, mis kinnitatakse tugihargi külge ja mille külge kinnitatakse metallrõngas,plasttorudest tugihark, mille kõrgust võib reguleerida (1 m–1,65 m). | 95039055 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1, 3.b ja 6 sätetega ning CN-koodide 9503, 950390 ja 95039055 sõnastusega. Nimetatud tooted ei ole spordivahendid rubriigi nr 9506 tähenduses eelkõige oma mõõtmete ja disainilahenduse tõttu. |

3.1994. aastal masstoodanguna valmistatud Mercedes AMG sõiduauto alusele kinnitatud mudel mõõtkavas 1:43.Tsingist survevalukere, millel on mitmesugused märgised.Mõned osad (näiteks esi- ja tagalaternad, aknaraamid) on värvitud šablooni abil.Kõik muud osad on plastmassist (näiteks spoiler, klaasipuhastid, uksekäepidemed, küljepeeglid, rool). | 95039051 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 9503, 950390 ja 95039051 sõnastusega. Toode on meelelahutuslikuks otstarbeks ettenähtud mudel. |

--------------------------------------------------